Ford Focus RS

Ford Focus RS (Rallye Sport) je vysokovýkonná verzia automobilu Ford Focus nad verziou ST v modelovej rade. Automobily Ford Focus RS sa vyrábajú v montážnom závode Saarlouis Body &amp; Assembly v Saarlouis, Nemecko, ale vyvíjajú sa tímom Ford TeamRS v anglickom meste Dunton.
Focus RS 1. generácie bol k dispozícii len v 21 európskych krajinách. 2. generácia je postavená na základe 2. generácie Fordu Focus, a posledných 500 kusov, ktoré budú ponúkané ako limitovaná edícia s názvom Focus RS500.
Focus RS Mark I.
Ford Focus RS prvej generácie sa vyrábal od 2. októbra 2002 do 11. novembra 2003 a bol pre automobilku Ford návratom k symbolu RS, ktorý niesol legendárny Ford Escort RS Cosworth. Výroba bola obmedzená na 4 500 kusov a vyrábali sa vo vlastnom výrobnom závode automobilky Ford v nemeckom meste Saarlouis. RS sa predával v celej Európe a len v Spojenom kráľovstve bolo predaných 2 147 automobilov Focus RS, čím sa Spojené kráľovstvo stalo jeho najväčším trhom.
Vývoj.
Vývoj Focusu RS mal na starosti Ford TeamRS a Tickford Engineering v Milton Keynes v Spojenom kráľovstve. Pôvodne sa mal predávať ako Racing Focus, ale po slabom predaji modelu Racing Puma sa automobilka Ford rozhodla použiť symbol RS.
Dizajn.
Focus RS bol modernizovaný a mal vymenených až 70 % mechanických dielov v porovnaní so štandardným Fordom Focus. Turbodúchadlom prepĺňaný radový štvorvalec s objemom 2 litre vyvíjal výkon 158 kW/215 koní a 310 Nm krútiaceho momentu, ktorý bol spojený z 5-rýchlostnou manuálnou prevodovkou MTX-75. Najpozoruhodnejšou mechanickou zmenou bol diferenciál Quaife s automatickým rozdeľovaním krútiaceho momentu pre zlepšenie trakcie kolies prednej nápravy. Riadenie má podobný pomer hrebeňového riadenia ako model ST170, kým na prednej náprave sú použité 4-piestové brzdy Brembo s kotúčmi s priemerom a na zadnej náprave 1-piestové brzdy s plávajúcimi strmeňmi s priemerom kotúčov . Kolesá majú rozmer 18″ a špeciálne ich vyvinula firma OZ Racing. Motor bol značne upravený hlavne kovanými hliníkovými piestami, tvrdenými sedlami ventilov, sodíkom-plnenými výfukovými ventilmi, nerezovým výfukovým systémom, prepĺňanie zložené z turbodúchadla Garrett, vodou chladeného medzichladiča a elektrické vodné čerpadlo. Kvôli prenosu vyššieho krútiaceho momentu bola použitá spojka AP.
Vzhľad.
Focus RS bol k dispozícii v jednej metalickej farbe, Imperial Blue. Karoséria je podobná modelu ST170 alebo aj sériovému Focusu, aj keď RS má unikátne nárazníky kvôli širším podbehom kolies, kde vpredu je až o širší rozchod kolies. Interiér je vo farbách modrej a čiernej, s časťami s modrým koženým čalúnením na dverných výplniach, volante a sedadlách Sparco, ktoré boli upravené do modrej/čiernej kože a Alcantary. Zeleným štartovacím tlačidlom sa naštartuje motor. Budíky majú modré pozadie a na mieste merača teploty chladiacej kvapaliny bol RS vybavený indikátorom plniaceho tlaku (až do 1,5 bar). Hlavica radiacej páky, ručnej brzdy a pedále boli špeciálne vyrobené firmou Sparco.
Výkony.
Všetko okolo výkonov bolo asi na rovnakej úrovni alebo aj lepšie ako jeho konkurenti, vrátane hatchbackov ako je Honda Civic Type-R a niektorých automobilov s pohonom 4 × 4 v rovnakej cenovej kategórii. Výkon mal menšiu prioritu a riadenie na trati a hlavne predný diferenciál, na ktorý bola upriamená pozornosť verejnosti bol jeho najsilnejšou stránkou.
Focus RS Mark II.
Keď sa skončila výrobná séria Focusu RS Mk I, výkonný riaditeľ britskej pobočky Fordu Paul Thomas povedal: „Vždy sme vedeli, že Focus RS bude predajný víťaz, ale nevedeli sme predvídať jeho fantastické prijatie a efekt, čo podnietilo nadšenie pre značku Ford RS“.
V roku 2008 Ford odhalil nový Focus RS vo forme konceptu na British International Motor Show. Napriek špekuláciám, nový Focus RS nemá prepĺňanie dvoma turbodúchadlami a ani pohon všetkých kolies. Motor Duratec RS bol upravený na výkon 224 kW/305 koní a 440 Nm krútiaceho momentu. Zrýchlenie z 0 na 100 km/h bolo oznámené, že bude pod hranicou 6 sekúnd. Do RS je montovaný radový päťvalec s objemom , ktorý používa aj Focus ST, ale je výrazne upravený. Väčšie turbodúchadlo Borg Warner K16 poskytuje tlak až 20,3 psi, čo je presne dvakrát viac ako v 225-koňovom motore Focusu ST. Nový medzichladič bol vyvinutý ako doplnok, kým kovaný kľukový hriadeľ, kremíkovo-hliníkové piesty, kompresný pomer a variabilné časovanie ventilov podstatne zvýšili výkon. Focusu RS ostal pohon predných kolies, ale na redukciu krútiaceho momentu používa samosvorný diferenciál Quaife A.T.B. Osobitne navrhnuté vzpery MacPherson vpredu nazvané RevoKnuckle, ktoré zmenšujú polomer otáčania, pričom sa zabráni zvýšeniu hmotnosti a zložitosti nastavenia dvojitého lichobežníkového a viacprvkového zavesenia. Ford UK tvrdí: „Je tak pevný, ako by ste riadili súťažný rely automobil (Ford Focus WRC)“.
Vzhľad.
Vzadu vytvára difúzor a veľký spojler zmysluplný vzhľad. Focus RS je k dizpozícii v troch výrazných farbách: Ultimate Green, Performance Blue a Frozen White.
Focus RS 500.
Vrchol ponuky Focusu Mk 2 bol upravený tak aby najvýkonnejšia limitovaná edícia modelu Focus RS mala názov RS 500. Tá sa začala vyrábať v roku 2010 pod maskou najlepšie ovládateľného stroja a poskyuje vynikajúci zážitok z jazdy pre náročných automobilových nadšencov.
Model RS 500 sa montuje s prepĺňaným motorom Duratec RS s objemom klasického Focusu RS, ale s úpravami, ktoré dodajú viac výkonu v stredných a vysokých otáčkach. Výkon vzrástol o 33 kW/45 koní na hodnotu 257 kW/350 koní pri 6 000 ot/min, pričom krútiaci moment sa zvýšil z 440 Nm na 460 Nm pri širokom rozsahu otáčok, od 2 500 do 4 500 ot/min.
Tieto úpravy obsahujú väčší medzichladič, väčší box vzduchového filtra, väčší priemer downpipe potrubia a silnejšie palivové čerpadlo, spolu s upraveným kalibračným softvérom pre optimalizáciu výkonu upraveného motora.